CPP เด้งดี.! ดัน CPF เด่น
หุ้น C.P. Pokphand Co.,Ltd. (CPP) ในตลาดหลักทรัพย์ฮ่องกง ช่วง 1-2 เดือนที่ผ่านมา มีความเคลื่อนไหวน่าสนใจ ราคาหุ้นปรับขึ้นกว่า 30% จนขึ้นมายืนเหนือระดับ 1 ดอลลาร์ฮ่องกง สะท้อนความเชื่อมั่นนักลงทุน ด้วยตัวเลขมูลค่าการลงทุนที่หนาแน่น.!!
18 ก.พ. 2564

สำนักข่าวรัชดา
หุ้น C.P. Pokphand Co.,Ltd. (CPP) ในตลาดหลักทรัพย์ฮ่องกง ช่วง 1-2 เดือนที่ผ่านมา มีความเคลื่อนไหวน่าสนใจ ราคาหุ้นปรับขึ้นกว่า 30% จนขึ้นมายืนเหนือระดับ 1 ดอลลาร์ฮ่องกง สะท้อนความเชื่อมั่นนักลงทุน ด้วยตัวเลขมูลค่าการลงทุนที่หนาแน่น.!!
แรงดึงดูดความเชื่อมั่นนักลงทุนคือ CPP ดำเนินธุรกิจเกษตรและอาหาร เป็นผู้นำธุรกิจ 1 ใน 5 ของอุตสาหกรรมอาหารสัตว์ อุตสาหกรรมสุกร อุตสาหกรรมไก่เนื้อ และอุตสาหกรรมกุ้ง ในประเทศจีน และอันดับ 1 ในประเทศเวียดนาม
ที่ล้วนแล้วแต่มีผลประกอบการดีมาก โดยเฉพาะราคาสุกรประเทศจีนและเวียดนาม ปรับตัวสูงขึ้นตลอดปี 2563 อย่างต่อเนื่อง หลังจากทั้ง 2 ประเทศเกิดภาวะขาดแคลนสุกรด้วยโรคระบาด ASF
แต่ธุรกิจสุกร CPP สามารถป้องกัน ASF อย่างเบ็ดเสร็จเด็ดขาด..ทำให้อัตรากำไรเพิ่มขึ้นอย่างมีนัยสำคัญ
และนั่นทำให้บริษัท เจริญโภคภัณฑ์อาหาร จำกัด (มหาชน) หรือ CPF ในฐานะผู้ถือหุ้นใหญ่ทั้งทางตรงและทางอ้อม สัดส่วนเกินกว่า 50% ได้รับผลเชิงบวกจาก CPP ไปด้วย
ต้นแบบมาตรฐานป้องกันโควิด-19 และ ASF ที่มีประสิทธิภาพ ทำให้ CPF ถูกคาดหวังว่าจะได้รับประโยชน์จากราคาเนื้อสัตว์ทั้งในและต่างประเทศอยู่ในระดับสูงไปอีก 2-3 ปีข้างหน้า
อีกหนึ่งไฮไลต์ที่จะเกิดขึ้นเร็ว ๆ นี้ คืองบการเงินไตรมาส 4/2563 ถูกประเมินกันว่าจะมีกำไร 7,391 ล้านบาท หรือเพิ่มขึ้นเกือบเท่าตัว จากช่วงเดียวกันปีก่อน แม้รายได้รวมจะย่อตัวมาอยู่ที่ 138,750 ล้านบาทก็ตาม หากเป็นไปตามคาด จะทำให้ตัวเลขทั้งปีมีกำไร 27,000 ล้านบาท
ส่วนหนึ่งมีการบันทึกกำไรพิเศษประมาณ 2,400 ล้านบาท
หากมองระยะกลางถึงยาว..ดีลการซื้อกิจการ Tesco และ CTI แม้ถูกกดดันตัวเลขต้นทุนการเงิน CPF ช่วงปีที่ผ่านมา แต่จะมีส่วนผลักดันตัวเลขกำไร CPF เพิ่มขึ้นอีกประมาณ 15-20% เลยทีเดียว
ความร้อนแรงของราคาหุ้นและผลการดำเนินงาน CPP ในตลาดหุ้นฮ่องกง กำลังสะท้อนถึงความน่าสนใจของหุ้น CPF ในฐานะผู้ถือหุ้นใหญ่มากขึ้นเช่นกัน
เพียงแต่ราคาหุ้น CPF ไม่ร้อนแรงเหมือน CPP เท่านั้นเอง.!!!
…อิ อิ อิ…